اے غزال شب

اے غزال شب پاکستان سے 2010ء میں شائع ہونے والا اردو زبان کا ناول ہے جسے پاکستان کے معروف مصنف مستنصر حسین تارڑ نے تخلیق کیا ہے۔ اس ناول کا عنوان ن م راشد کے شعری مجموعہ لا = انسان کی ایک نظم سے لیا گیاہے۔ جو قاری تارڑ کے اسلوب سے آشنا ہیں انھیں اس ناول میں تارڑ کا فن اپنے عروج پر ملتا ہے۔

 مواد 
مستنصر حسین تارڑ نے ماسکو میں اپنے قیام کے دوران جن حالات و واقعات کا مشاہدہ کیا اور ماسکو کی سفید راتیں میں تحریر کیا اس کا عکس اگر چہ جا بجا نظر آتا ہے لیکن اس ناول میں انداز بیاں، گہرائی و گیرائی کا جواب نہیں ہے۔ یوں محسوس ہوتا ہے کہ اب آکے تارڑ کا فن اپنے کمال کو پہنچا ہے ۔۔ "اے غزال شب" سوویت یونین کے زوال کے بعد، پھیکے پڑچکے سرخ رنگ کی کہانی ہے جس میں لینن کے مجسمے پگھلا کر صلیبیں بنائی جا رہی ہیں اور کرداروں میں اُکتاہٹ بڑھ رہی ہے۔ اکتاہٹ، جو ان میں واپس اپنے وطن آنے کی خواہش جگاتی ہے، وہاں قیام کرنے کی غرض سے نہیں کہ اب وہاں اُن کا اپنا کوئی نہیں، فقط نامعلوم میں جھانکنے کے لیے۔ اور جب وہ یہ فیصلہ کرتے ہیں، تو شوکی جھوٹا سامنے آتا ہے۔ ایک عجیب و غریب کردار جس کا تخیل گم شدہ چیزوں تک پہنچ جاتا ہے۔ اور قارئیں ناول کے چار کرداروں ہی کے زمرے میں آتے ہیں، اُس کی زبان سے سنتے ہیں -جنم-لینے-والے-ادبی-شہ-2/ اے غزال شب: زوال سے جنم لینے والا ادبی شہ پارہ: مستنصر حسین تارڑ کے ناول پر ایک نظر | One Minute Story

"اے غزال شب" خوابوں کی شکست و ریخت کا ایک مربوط اور گُتھا ہوا قصّہ ہے۔ اُن پاکستانیوں کا حزنیہ، جنھوں نے مساوات پر مبنی اُجلے معاشرے کا سپنا دیکھا۔ سوویت یونین قبلہ ٹھہرا۔ نظریات اپنے وطن سے میلوں دور لے گئے۔ کوئی ماسکو میں جا بسا، کسی نے برلن کو ٹھکانہ بنایا، کسی نے بوداپیسٹ میں خود کو دریافت کیا۔ اپنا وطن چھوڑ کر نئی زمینوں پر ذات کا بیج بویا۔ مزدوروں کے راج میں وہ خوش تھے کہ اچانک سب ڈھے گیا۔ سرمایہ دارانہ نظام نے کاری وار کیا۔ سوویت یونین منہدم ہوا۔ اپنی جڑوں سے کٹ چکے ان انسانوں کی زندگیاں یک دم بدل گئیں۔ اِس بدلاؤ نے اُن کی سماجی اور نفسیاتی زندگیوں کو اتھل پتھل کر دیا۔ ’’اے غزال شب‘‘ اُس اتھل پتھل کی بپتا ہے۔ ایسی بپتا، جس کے کچھ حصوں سے آپ اختلاف تو کر سکتے ہیں، مگر اُسے خود میں گہرا اترنے سے روک نہیں پائیں گے۔ اِس ناول میں تارڑ کا فن اپنے عروج پر نظر آتا ہے۔ آوارہ گردی کا وسیع تجرباتی رنگ دیکھتا ہے۔ تخیلاتی جست نئے امکانات تک رسائی فراہم کرتی ہے۔ ہے تو بیانیہ تکنیک میں، مگر نیاپن بیانیے کے ساتھ چلتا ہے۔ ایک مقام پر خود ناول نگار قاری سے مخاطب ہو کر چونکا دیتا ہے۔ اور اختتامیہ میں ایک نیا کرشن نمودار ہوتا ہے۔اے غزال شب، اقبال خورشید، روزنامہ ایکسپریس، جمعرات 10 جولائی 2014ء 

 تبصرے و آراء 
معروف ناول نگار عبداللہ حسین کتاب کے بارے میں کہتے ہیں،

اقبال خورشید کتاب اور مصنف کے بارے میں کہتے ہیں ،

مستنصر حسین تارڑ اپنے ناول کے بارے میں کہتے ہیں،سیمنٹ انجینئر سے مستنصر حسین تارڑ تک - BBC News اردو


 مزید دیکھیے 
 مستنصر حسین تارڑ
 راکھ (ناول)
 بہاؤ (ناول)
 خس و خاشاک زمانے

 حوالہ جات 

زمرہ:2010ء کے ناول
زمرہ:اردو ناول
زمرہ:پاکستانی ناول
زمرہ:مستنصر حسين تارڑ کے ناول